Mens det for Unionen ikke planlægges at fastsætte betingelser for importerede bestanddele, skal der til landbrugsprodukter bestemt til konsum, som er forarbejdet i Chile, anvendes bestanddele, som er dyrket i Chile efter reglerne for økologi, eller bestanddele, der er importeret til Chile enten fra Unionen eller fra et tredjeland, der af Unionen er anerkendt som ækvivalent (i overensstemmelse med artikel 33, stk. 2, i forordning (EF) nr. 834/2007), men ikke fra tredjelande for hvilke Unionen alene har anerkendt kontrolmyndigheder eller -organer (i overensstemmelse med artikel 33, stk. 3, i forordning (EF) nr. 834/2007).

De chilenske regler for produktion af animalske produkter, bortset fra biavl, samt foderstoffer, blev ikke fundet ækvivalente og kan først på et senere tidspunkt muligvis anerkendes som ækvivalente, når Chile udvikler sin lovgivning for disse produkter. Selv om Chile ikke har nogen regler for økologisk akvakultur, har landet accepteret at anerkende Unionens økologiske akvakulturprodukter og tang.

Ækvivalensaftalen vil gøre det muligt at afsætte produkter, der er produceret og kontrolleret i henhold til EU-reglerne, direkte på det chilenske marked og omvendt. Den vil også indeholde et system for samarbejde, informationsudveksling og tvistbilæggelse i forbindelse med handel med økologiske produkter.

Aftalen med Chile om handel med økologiske produkter har til formål at fremme handelen med økologiske produkter mellem EU og Chile og at opnå en høj grad af overholdelse af princippet for reglerne om økologisk produktion samt gensidig beskyttelse af økomærkerne.

På grundlag af Rådets forhandlingsdirektiver har Kommissionen ført forhandlinger med Chile om en aftale om gensidig anerkendelse af ækvivalensen af de respektive bestemmelser for økologisk produktion og kontrolsystemer, for så vidt angår visse produkter.

Rådet for Den Europæiske Union opfordrede i sine konklusioner om økologisk landbrug fra 3237. samling i Rådet (landbrug og fiskeri) Kommissionen til at forbedre de nuværende mekanismer til fremme af international handel med økologiske produkter og kræve gensidighed og gennemsigtighed i alle handelsaftaler.

Ikke relevant.

2016/0383 (NLE)

Forslag til

RÅDETS AFGØRELSE

om indgåelse af aftalen mellem Den Europæiske Union og Republikken Chile om handel med økologiske produkter

RÅDET FOR DEN EUROPÆISKE UNION HAR—

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, litra a), nr. v), og artikel 218, stk. 7,

under henvisning til forslag fra Europa-Kommissionen, og

under henvisning til godkendelse fra Europa-Parlamentet,

ud fra følgende betragtninger:

(1)I overensstemmelse med Rådets afgørelse [XXX] af […] blev aftalen mellem Den Europæiske Union og Republikken Chile om handel med økologiske produkter (aftalen) undertegnet den […], under forudsætning af dens senere indgåelse.

(2)I aftalen anerkender Unionen og Republikken Chile ækvivalensen mellem deres regler for økologisk produktion og kontrolsystemer med hensyn til økologiske produkter.

(3)Aftalen har til formål at fremme handel med økologiske produkter og bidrage til udvikling og udvidelse af sektoren for økologi i Unionen og i Republikken Chile samt at opnå en høj grad af overholdelse af principperne for reglerne for økologisk produktion, et højt garantiniveau for kontrolsystemerne og et højt niveau af integritet for økologiske produkter. Beskyttelsen af de respektive økomærker bør også forbedres. Aftalen tager også sigte på at styrke reguleringssamarbejdet mellem parterne om spørgsmål vedrørende økologisk produktion.

(4)Det blandede udvalg om økologiske produkter (det blandede udvalg), som er nedsat ved artikel 8 i aftalen, vil beskæftige sig med visse aspekter af dennes gennemførelse. Det blandede udvalg er navnlig bemyndiget til at ændre i listen over produkter, der er opført i bilag I eller II til aftalen. Kommissionen bør bemyndiges til at repræsentere Unionen i det blandede udvalg.

(5)For at lette godkendelsen af ændringer af den liste med produkter, der er opført i bilag I og II, bør Kommissionen gives beføjelse til at godkende dem efter forudgående underretning af medlemsstaternes repræsentanter. Kommissionen bør underrette medlemsstaternes repræsentanter om ændringer i bilag I eller II, som den har til hensigt at godkende i det blandede udvalg, og bør forsyne medlemsstaternes repræsentanter med alle de relevante oplysninger, som har ført Kommissionen til den opfattelse, at ækvivalensen kan accepteres.

(6)For at give Kommissionen mulighed for at reagere rettidigt i tilfælde af, at ækvivalensbetingelserne ikke længere er opfyldt, bør denne endvidere gives beføjelse til ensidigt at suspendere anerkendelsen af ækvivalens efter forudgående underretning af medlemsstaternes repræsentanter.

(7)Hvis repræsentanterne for medlemsstater, der repræsenterer et blokerende mindretal, gør indsigelse mod den holdning, som Kommissionen forelægger, bør Kommissionen hverken kunne godkende ændringer af den liste med produkter, der er opført i bilag I eller II, eller suspendere anerkendelsen af ækvivalens. I dette tilfælde bør Kommissionen fremlægge forslag til Rådets afgørelse på grundlag af artikel 218, stk. 9, i traktaten.

(8)Aftalen bør godkendes på Unionens vegne —

VEDTAGET DENNE AFGØRELSE:

Artikel 1